**ADÁSVÉTELI SZERZŐDÉS**

**tervezet**

**amely létrejött**

**a Semmelweis Egyetem**

(1085 Budapest, Üllői út 26.),

mint Vevő

**és**

...........................................

mint Eladó

**között**

**„Thoratec Heartmate 3 belső műszív beszerzése**

**a Városmajori Szív- és Érgyógyászati Klinika részére”**

tárgyában

**Budapest, 2017.**

**ADÁSVÉTELI SZERZŐDÉS**

amely létrejött egyrészről a

**Semmelweis Egyetem**

székhelye: 1085 Budapest, Üllői út 26.

adószám: 15329808-2-42

ÁHT azonosító: 230254

bankszámlát vezető bank neve: Magyar Államkincstár

bankszámla száma: MÁK 10032000-00282819-00000000

képviselő neve és tisztsége: Dr. Szász Károly kancellár

mint vevő (továbbiakban: **Vevő),**

másrészről az

**………………………..**

székhely:

adószám:

cégjegyzékszám:

számlavezető bank megnevezése:

bankszámla száma:

képviselő neve és tisztsége:

mint eladó (továbbiakban: **Eladó),**

(a továbbiakban együttesen: **Felek**) között az alulírott napon és helyen az alábbi feltételekkel:

**PREAMBULUM**

A Semmelweis Egyetem, mint ajánlatkérő a közbeszerzésekről szóló 2015. évi CXLIII. törvény (továbbiakban: Kbt.) Második Része, 98. § (2) bekezdés c) és e) pontja szerinti, uniós értékhatárt elérő hirdetmény nélküli tárgyalásos közbeszerzési eljárást folytatott le **„Thoratec Heartmate 3 belső műszív beszerzése a Városmajori Szív- és Érgyógyászati Klinika részére”** tárgyában.

A beszerzés tárgyát képező eszköz beültetése egy, a Városmajori Szív- és Érgyógyászati Klinikán fekvő, életveszélyes szívelégtelenségben szenvedő beteg életének azonnali megmentéséhez szükséges. A beteg állapota miatti sürgősség, továbbá a szükséges eszköz kizárólagos forgalmazási joga alapozza meg a hivatkozott eljárásforma alkalmazását.

Eladó, aki a közbeszerzési dokumentumokban meghatározott specifikumokkal rendelkező termék forgalmazásának kizárólagos jogosultságával rendelkező szakcég, részt vett az eljárásban, és Ajánlatkérő döntése alapján elnyerte a közbeszerzési szerződés teljesítésének jogát.

Jelen adásvételi szerződés (a továbbiakban: Szerződés) elválaszthatatlan részét képezik a közbeszerzési dokumentumokban foglaltak, valamint a nyertes ajánlat, amelyek azonban fizikailag nem kerülnek jelen Szerződés mellé csatolásra.

A fentiek alapján a közbeszerzési dokumentumokban rögzített feltételnek eleget téve Felek az alábbi Szerződést kötik.

1. **A Szerződés tárgya, megrendelés, szállítás feltételei**
   1. Eladó a Szerződés aláírásával kötelezettséget vállal arra, hogy a Szerződés 1. számú mellékletében meghatározott, ***1 db - hosszútávú, III. generációs, intraperikardiális, centrifugális elven működő, teljesen implantálható - mechanikus keringéstámogató eszközt, valamint annak tartozékait* (a továbbiakban: Áru),** az ott rögzített minőségben, kivitelben, a Szerződésben meghatározott feltételek szerint leszállítja a Vevő részére a 2. pontban meghatározott vevői külön megrendelés esetén, az ott meghatározott teljesítési határidőig. A Szerződés időtartama alatt az Eladó által kötelezően biztosítandó továbbá

* 1 db tartalék vezérlőegység,
* 1 db akkumulátortöltő és 1 db külső tápegység, valamint
* az implantáló centrum számára kihelyezett minimum 3 db programozó monitor, tartalék vezérlő-egység, akkumulátortöltő, külső tápegység és ezek működéshez szükséges tartozékai.

A kötelezően biztosítandó egységek teljes körű, Vevő számára költségmentes szervizelése (javítása, karbantartása, szoftvereinek gyártó által ajánlott frissítése stb.), valamint a kötelező időszakos műszaki felülvizsgálatának elvégzése az Eladó feladata.

* 1. Vevő fenntartja a jogot, hogy a Szerződés hatálya alatt a tényleges szükségleteknek megfelelően a fenti teljes mennyiségtől -100%-kal (mínusz száz százalékkal) eltérjen. Ennek megfelelően Eladó tudomásul veszi, hogy amennyiben a Szerződés 2. pontjában meghatározott időpont lejártakor, az általa leszállított Áru értéke nem éri el a teljes szerződéses összeget, úgy a Szerződés nem maradéktalan teljesüléséből eredő bevételkiesés Eladó kockázatát képezi. Eladó kijelenti, hogy a Szerződés megkötését megelőző közbeszerzési eljárás során a jelen pontban meghatározott eladói kockázat ismeretében nyújtotta be ajánlatát, és határozta meg annak tartalmát. Eladó kijelenti, hogy nem él a Vevővel szemben semmilyen kártérítési vagy egyéb igénnyel a Szerződés nem maradéktalan teljesüléséből eredő bevételkiesése miatt.
  2. Felek rögzítik, hogy a Szerződés szerinti megrendelés alapján - tekintettel a gyógyszerek és orvostechnikai eszközök közbeszerzésének sajátos szabályairól szóló 16/2012. (II. 16.) Korm. rendelet 6. § (2) bekezdésében foglaltakra -negatív mennyiségi eltérés szabályai alapján járnak el.
  3. CPV kód: 33182000-9 Szívműködést (keringést) támogató eszközök

1. **A Szerződés hatálya, a teljesítés helye, határideje**
   1. A Szerződést a Felek határozott időre kötik, amely az Eladó részére nyitva álló teljesítési határidőt is jelenti. A Szerződés a Felek általi kölcsönös aláírás napján lép hatályba és a 2.2. pontban meghatározott Teljesítési Véghatáridőig marad hatályban, rendelkezéseit a Szerződés aláírásának napjától kell alkalmazni. Amennyiben a Szerződés aláírása a szerződő Felek részéről nem egyidejűleg történik, úgy a hatálybalépés napja a Szerződést utolsóként aláíró Fél aláírási dátumával egyezik meg.
   2. Felek megállapodnak, hogy az Eladó az Árut a Szerződés megkötésétől számított 7 (hét) nap alatt köteles leszállítani amennyiben azt a Vevő külön nyilatkozatban megrendeli. Amennyiben a Vevő által külön nyilatkozatban történő megrendelés 15 óráig megtörténik, úgy a következő naptári napon, 15 óra utáni megrendelés esetén az azt követő második naptári napon kell Eladónak szállítania a Vevő részére. Az Áruhoz kapcsolódó karbantartási és proctor szolgáltatásokat az Eladó mindaddig nyújtja, amíg az Áru (műszív) használatban van.
   3. A teljesítés helye (telephely):

Magyarország - Semmelweis Egyetem, Városmajori Szív- és Érgyógyászati Klinika (1122 Budapest, Városmajor u. 68.)

1. **Ellenérték**
   1. Amennyiben az ezen Szerződés 2.2. pontjában meghatározott külön megrendeléssel él a Vevő, az Árunak az 1. sz. mellékletben foglaltak szerinti szállításáért az Eladót, **nettó …………………. Ft + ÁFA, azaz ………………… forint + ÁFA összegű ellenszolgáltatás illeti meg.**
   2. Az Áru szállításával, valamint a karbantartási és a proctor szolgáltatás nyújtásával kapcsolatos minden költségét a 3.1. pontban meghatározott ellenérték fedezi.
   3. A teljesítés során Vevő a teljesítéskor hatályos adójogszabály szerint fizeti az ellenérték ÁFA tartalmát.
   4. Jelen Szerződés 3.1. pontjában meghatározott ellenszolgáltatás tartalmaz minden, a Szerződéssel kapcsolatos díjat és költséget (külföldi szállítás, vám, egyéb járulékos költségek, stb.), beleértve a Vevő jelen Szerződés 2.3. pontjában megadott teljesítési helyére történő kiszállítás költségeit is.
   5. Felek a Szerződésben rögzített árat fix árnak tekintik, amelynek összegét a Szerződés időtartama alatt Eladó csak Vevő javára módosíthatja. Az ár nem módosítható sem a magyarországi, vagy a világpiaci árak alakulására, sem az inflációs rátára és az árfolyamok változására tekintettel.
2. **Fizetési feltételek**
   1. Vevő az Eladó részére előleget nem fizet.
   2. Eladó az Áru 2.2. pont szerinti határidőben történő leszállítását követően nyújthat be számlát a Vevő kapcsolattartója (15. pont) által aláírt szállítólevél (1.11. pont) alapján – lehetőség szerint az aláírt szállítólevéllel együtt, de legkésőbb a teljesítést (szállítást) követő munkanapon –, melyet egyidejűleg elektronikus úton is megküld Vevő kapcsolattartójának. Eladó a teljesítését igazoló, alakilag és tartalmilag helyes számlát 2 (kettő) eredeti példányban, cégszerűen aláírva nyújtja be. Vevő az Eladó - átvételi elismervénnyel ellátott - számláját annak kézhezvételétől számított 60 (hatvan) napon belül banki átutalással egyenlíti ki, Eladó ………………………….. Banknál vezetett ………………………….. számú bankszámlájára, a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdésében, a Kbt. 135. § (1), (5)-(6) és (10) bekezdéseiben, valamint a kötelező egészségbiztosítás ellátásairól szóló 1997. évi LXXXIII. törvény 9/A. § a) pontjában foglaltak figyelembevételével.
   3. Az Áru Eladó általi, a 2.3. pontban rögzített teljesítési helyre (Semmelweis Egyetem, Városmajori Szív- és Érgyógyászati Klinika - 1122 Budapest, Városmajor u. 68.) történő, a jelen Szerződés 1. pontjában foglaltaknak megfelelő leszállítását követően a Vevő a szerződésszerű teljesítést a szállítólevél aláírásával igazolja.
   4. Eladó az elszámolásban szereplő Áru tekintetében kiállított számla kettő eredeti példányát a Semmelweis Egyetem vonatkozásában az átvevő szervezeti egység nevének (Semmelweis Egyetem - Városmajori Szív- és Érgyógyászati Klinika) feltüntetése mellett, de a Vevő számlázási címére (Semmelweis Egyetem - 1085 Budapest, Üllői út 26.) kell kiállítani és benyújtani.
   5. Eladó a szerződésszerű teljesítést követően kibocsátott számlán a számvitelről szóló 2000. évi C. törvény 167. § (1) bekezdésében meghatározott kötelező tartalmi elemeken, továbbá az általános forgalmi adóról szóló 2007. évi CXXVII. törvény (a továbbiakban: ÁFA tv.) rendelkezéseiben rögzítetteken túl köteles feltüntetni a megrendelés számát (SAP), a teljesítés jogcímét (a Szerződés tárgya, valamint a számlához kapcsolódó teljesítés megnevezése), valamint a leszállított Áru VTSZ számát (adott esetben).
   6. Vevő fizetési késedelme esetén Eladó a Ptk. 6:155. §, valamint a behajtási költségátalányról szóló 2016.év IX törvény 3. § szerinti késedelmi kamat követelésére jogosult.
   7. Eladó abban az esetben, ha a Vevő által nem kifogásolt, a teljesítését igazoló okmánnyal ellátott, számlában rögzített, esedékessé vált díjat, díjrészletet felszólítás ellenére sem fizeti meg, jogosult fizetési igényét az erre vonatkozó külön felhatalmazó nyilatkozat alapján beszedési megbízással érvényesíteni. Vevő a hivatkozott felhatalmazó nyilatkozat kiadására jelen Szerződés aláírásával kötelezettséget vállal.
   8. Vevő az adózás rendjéről szóló 2003. évi XCII. törvény (a továbbiakban: Art.) 36/A. § (2) bekezdés alapján tájékoztatja Eladót arról, hogy a Szerződés, illetőleg annak teljesítése az Art. 36/A. § hatálya alá esik. Vevő felhívja az Eladó figyelmét e rendelkezések maradéktalan betartására. Eladó írásban tájékoztatja Vevőt, amennyiben a köztartozásmentes adózók nyilvántartásában szerepel, illetve amennyiben onnan kikerül.
   9. Vevő nem esik fizetési késedelembe, ha az Eladó nem teljesíti a díjazása iránti igénye érvényesítéséhez a Szerződésben és az irányadó jogszabályban előírt feltételeket.
   10. Eladó vállalja, hogy a Kbt. 136. § (1) bekezdésében foglaltak alapján
3. nem fizet, illetve számol el a Szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek Eladó adóköteles jövedelmének csökkentésére alkalmasak;
4. a Szerződés teljesítésének teljes időtartama alatt tulajdonosi szerkezetét Vevő számára megismerhetővé teszi és a Kbt. 143. § (3) bekezdés szerinti ügyletekről Vevőt haladéktalanul értesíti.

Az e pontban meghatározott követelmények megsértése esetén a Vevő haladéktalanul felmondhatja a Szerződést.

1. **Csomagolás, szállítás**
   1. Eladó a 2.3. pontban megadott teljesítési helyre leszállítandó Árut az állagának és jellegének megfelelő módon, a szállítás és a tárolás során az Áru épségének teljes megőrzését biztosító csomagolásban szállítja le. A csomagoláson a csomagban lévő Árut és mennyiségét pontos megjelölésével kell feltüntetni.
   2. Vevő a Szerződés aláírásával kötelezettséget vállal arra, hogy a minőségi és műszaki vizsgálatot követően a megfelelőnek tartott Árut átveszi, valamint az Áru ellenértékét megfizeti.
   3. Eladó tudomásul veszi, hogy a Vevő 1.1. pontban – illetve az 1. sz. mellékletben – meghatározott Áru ellenértékét a 3. pontban meghatározott módon egyenlíti ki.
   4. Az Eladó által szállítandó Árunak műszakilag és minőségileg is meg kell felelnie a közbeszerzési dokumentumokban rögzített követelményeknek.
   5. A szállítás akkor történik meg szerződésszerűen, ha az Eladó, vagy az általa igénybe vett fuvarozó az Árut a 2.3. pont szerinti teljesítési helyre mennyiségileg, minőségileg szabályszerűen átadta az átvételre jogosult személynek. A szállítás Eladó kockázatára történik.
   6. Az Áru átvételekor (szállítólevél aláírásakor) a raktározási költségek terhe (amennyiben ez értelmezhető) és a kárveszély viselése átszáll Vevőre. A Vevő saját költségére és felelősségére - természetének megfelelő körülmények között - raktározza az átvett Árut. Vevő köteles a nála elhelyezett Árut jó gazda módjára kezelni és a tőle elvárható módon megóvni a sérüléstől, illetve a megsemmisüléstől. Az Áru feletti tulajdonjog annak átvételét követően száll át a Vevőre.
   7. A megrendelés alapján határidőben teljesített szállítást a Vevő megbízottja aláírásával leigazolja az Eladónak a szállításhoz mellékelt szállítólevélen (átvételt igazoló dokumentum). A szállítólevél a teljesítésigazolás dokumentuma.
   8. A szállítólevél mellett Eladó köteles a rendeltetésszerű használathoz szükséges dokumentumokat, igazolásokat a vonatkozó hatósági előírásoknak és szabványoknak megfelelően a teljesítéskor a Vevő részére átadni.
2. **Az Áru átvétele, mennyiségi, minőségi kifogások**
   1. A Vevő részéről az átvételt a Szerződés 15. pontja szerinti vevői kapcsolattartó végzi, ellenőrzi. Az ellenőrzés a csomagolási egység darabszámának megszámlálásával történik. Az Áru mennyiségi átvételének tényét, illetve az esetleges hiányokat Vevő az átvételt igazoló dokumentumra (szállítólevél) feljegyzi. Az átvételt igazoló dokumentumra kerül feljegyzésre az Áru tételes jegyzéke, paraméterei, továbbá az Áruban a külső csomagolás szemrevételezésével megállapíthatóan bekövetkezett károsodás és / vagy minőségi kifogás is.
   2. Téves áruszállítás, megnevezés esetén Vevő az eltérést az átvételt igazoló dokumentum másolatára is rávezeti és Eladó megbízottjával aláíratva az Árut eredeti csomagolásában visszaadja; utólagos észrevétel esetén Vevő jelzésére Eladó az Áru elszállításáról 3 (három) napon belül intézkedik.
   3. Az Eladói csomagoláson belüli mennyiségi hiány, eltérés, sérülés miatt Vevőnek 3 (három) munkanapon belül van lehetősége reklamációval élni. Az utólagosan megállapított mennyiségi hiányokról, minőségi problémákról jegyzőkönyvet kell felvenni. Vevő jogosult – tanúk előtt – a jegyzőkönyv önálló felvételére, amennyiben az Eladó megfelelő időben történt előzetes értesítése ellenére sem jelenik meg a jegyzőkönyv felvételéhez.
   4. Eladónak a kifogásolt Árut, kifogástalan Áruval kell helyettesíteni, ilyen esetben a hibás, vagy csomagoláson belül hiányos Áru az elszámolásnál nem kerülhet kiszámlázásra. Vevő az Eladót a kifogásáról a Szerződés szerinti átvételkor, illetve a felvett jegyzőkönyv megküldésével értesíti.
   5. Eladó a bejelentett kifogással érintett Árut, a termékcsere beszállítása előtt a Szerződés 15. pontjában a Vevő képviselője által történt engedélyezés után egy (1) munkanapon belül köteles utánszállítással pótolni.
   6. A szállítandó Áru egyszerhasználatos részeinek steril csomagolása esetében a garantált sterilitási lejárati idő nem lehet kevesebb, mint a szállítás időpontjától számított 12 (tizenkettő) hónap. A lejárt szavatosságú Árut - amennyiben ez értelmezhető - Eladó ingyenesen köteles elszállítani.
   7. A teljesítés Vevő általi elfogadása nem jelenti az Eladó szerződésszegése esetén a Vevőt megillető igényérvényesítés jogáról való lemondást.
3. **Eladó kötelezettségei**
   1. Amennyiben a Szerződés teljesítése során bármikor az Eladó terhére olyan körülmény áll elő, amely a határidőben történő teljesítést akadályozza, erről a Vevőt haladéktalanul, írásban értesíteni köteles a jelen Szerződés 15. pontjában meghatározottak szerint, a késedelem oka és várható időtartama megjelölésével.
   2. Eladó szavatol azért, hogy az Áru CE tanúsítvánnyal rendelkezik.
   3. A kötelezően biztosítandó egységek teljes körű szervizelése a 2.2 pontban megadottak szerint az Eladó feladata, ennek díját az Áru ára tartalmazza.
   4. Eladó a beteg adatait és a sürgősségi ellátási algoritmust tartalmazó, magyar nyelvű betegkártyát; valamint a beteg és az ellátó személyzet számára magyar nyelvű tájékoztatót és kezelési útmutatót biztosít az Áruhoz.
   5. Eladó köteles 24 órás technikai támogatás biztosítására (magyar vagy angol nyelven).
   6. Eladó az Áru beültetése, használata, a Vevő által kijelölt személy részére történő betanítása érdekében - a Vevő eseti, írásban (e-mail, fax stb.) jelzett igénye szerint - oktató szakember(ek) biztosítására kötelezettséget vállal (ún. proctor szolgáltatás), amelynek díját és valamennyi költségét a 3.1. pont szerinti ellenérték tartalmazza.
   7. Eladó a Szerződés alapján a Szerződés hatálya alatt külön díjazás felszámítása nélkül hajtja végre a Gyártó által kidolgozott biztonságtechnikai és üzembiztonsági módosításokat, szoftveres fejlesztéseket az Árun a 7.8. pontban meghatározottak szerint.
   8. Eladó kötelezettséget vállal arra, hogy a Szerződés hatálya alatt biztosítja az 1. sz. mellékletben meghatározásra került Áru szoftvereinek update-jét és igény szerint upgrade-jét (amennyiben ez értelmezhető).
4. **Update** alatt az Áru meglévő funkcióinak javítása, fejlesztése és üzembiztonságának növelése értendő, beleértve az update alkalmazásához szükséges hardver bővítést / cserét is. Update biztosítására díjmentesen kerül sor.
5. **Upgrade** alatt az Áru új funkcióval történő bővítése vagy meglévő funkcióinak jelentős továbbfejlesztése értendő.

Eladó köteles Vevőt az esetleges upgrade-ekről minden új verzió kibocsátásakor előzetesen írásban értesíteni.

* 1. Eladó a beteg adatait és a sürgősségi ellátási algoritmust tartalmazó, magyar nyelvű betegkártyát; valamint a beteg és az ellátó személyzet számára magyar nyelvű tájékoztatót és kezelési útmutatót biztosít.

1. **Szerződésszegés és jogkövetkezményei**
   1. Eladó szavatol azért, hogy a Szerződésben meghatározott feladatokat határidőben elvégzi, továbbá a Szerződés teljesítésének időtartama alatt a Szerződés szerinti feladatok elvégzése és Vevő támogatása céljából folyamatosan a Vevő rendelkezésére áll, és biztosítja a Szerződés minőségi teljesítéséhez szükséges szakértelmet, szakemberforrást és technikai hátteret.
   2. A Szerződésben meghatározott feladatok elvégzésével kapcsolatban esetlegesen felmerülő személyiségi, szerzői, illetve egyéb jogi kérdéseket illetően Eladó köteles a tőle elvárható legnagyobb gondossággal előzetesen eljárni és azokról a Vevőt előzetesen tájékoztatni. Eladó szavatolja, hogy az Áru, illetve az 1. sz. mellékletben rögzített szolgáltatások vonatkozásában harmadik személynek nincsen olyan - így különösen szellemi alkotásokra (szellemi tulajdonjogra) vonatkozó - joga (pl. szerzői joga, szabadalma, újítása vagy védjegye), amely a Vevőnek e használati jogát korlátozná, vagy megakadályozná. Eladó vállalja, hogy ha az Áru tekintetében harmadik személynek ilyen joga lenne, a lehető legrövidebb időn belül megszerzi a harmadik személyek szükséges hozzájárulását. Ha a szükséges hozzájárulásokat Eladó nem tudja megszerezni, a Vevő jogosult a hozzájárulásokat az Eladó költségére megszerezni, vagy a Szerződés szerint fizetendő esedékes Eladói díjrészletet csökkenteni, illetve a Szerződéstől elállni.
   3. Vevő kötbérfizetési kötelezettséget a Ptk. 6:186. § (1) bekezdésében rögzítettekre tekintettel olyan okból megvalósuló szerződésszegés esetén írhat elő, amelyért Eladó felelős. Vevő a jelen Szerződés alábbi pontjaiban rögzítettek szerint késedelmi, valamint meghiúsulási kötbér követelésére jogosult.
   4. Hibás teljesítés esetén a Ptk. kellékszavatosságra vonatkozó rendelkezései az irányadóak. A kijavítási / kicserélési határidő eredménytelen lejártától a Vevő késedelmi kötbérre jogosult.
   5. **Késedelmi kötbér**
      1. Vevő késedelembe esik, ha

* a Szerződésben írt ellenszolgáltatást határidőben nem, vagy csak részben fizeti meg; illetve
* a szerződésszerűen felajánlott teljesítést nem fogadja el (Ptk. 6:156. § (1) bekezdése), vagy elmulasztja azokat az intézkedéseket, nyilatkozatokat, amelyek szükségesek ahhoz, hogy Eladó szerződésszerűen teljesíteni tudjon.
  + 1. Vevő köteles megtéríteni Eladónak a késedelemből eredő kárát, kivéve, ha bizonyítja, hogy a késedelmet ellenőrzési körén kívül eső, a szerződéskötés időpontjában előre nem látható körülmény okozta, és nem volt elvárható, hogy a körülményt elkerülje, vagy a kárt elhárítsa. (Ptk. 6:142. §)
    2. Eladó késedelmesen teljesít:
* ha a Szerződésben, valamint a Vevő által megállapított teljesítési határidő jelen Szerződés tárgya vonatkozásában eredménytelenül eltelt,
* más esetekben, ha kötelezettségét a Vevő felszólítására (a Vevő által megjelölt határidőn belül) nem teljesíti.
  + 1. Eladó köteles megtéríteni a Vevőnek a késedelemből eredő kárát, kivéve, ha Eladó bizonyítja, hogy a késedelmet ellenőrzési körén kívül eső, a szerződéskötés időpontjában előre nem látható körülmény okozta, és nem volt elvárható, hogy a körülményt elkerülje, vagy a kárt elhárítsa (Ptk. 6:142. §). Eladó jelen Szerződés szerinti kötelezettsége teljesítésének felelős késedelme esetén a Vevő késedelmi kötbérre jogosult.
    2. A késedelmi kötbér számítása:
* a kötbér mértéke az Áru nettó vételárának 1%-a a késedelem napjaira vetítve, de maximum 20%-a.
  + 1. A késedelmi kötbér maximális mértékének elérése esetén Vevő jogosult elállni a Szerződéstől, illetve azonnali hatállyal felmondhatja azt. A Szerződéstől való elállás, illetve felmondás esetén Vevő jogosult jelen Szerződésben rögzített meghiúsulási kötbért érvényesíteni, azonban ebben az esetben nem érvényesíthet késedelmi kötbért.
    2. Vevő – függetlenül attól, hogy Eladó a késedelmét kimentette-e – követelheti a teljesítést (a késedelmi kötbér érvényesítése nem mentesíti Eladót a teljesítés alól), vagy ha a késedelem következtében a Szerződés teljesítéséhez fűződő érdeke megszűnt, elállhat a Szerződéstől, illetve felmondhatja azt. Eladó késedelme a Vevő egyidejű késedelmét kizárja.
  1. **Meghiúsulási kötbér**
     1. Vevő az alábbi súlyos szerződésszegési esetekben jogosult a Szerződést azonnali hatállyal felmondani, illetve attól elállni és egyúttal meghiúsulási kötbért érvényesíteni:
* ha a teljesítés során nyilvánvalóvá válik, hogy Eladó jelen Szerződés szerinti feladatai teljesítését csak olyan számottevő késéssel, illetve hibásan tudja elvégezni, amire tekintettel Vevőnek a Ptk. 6:140. § (1) bekezdés szerinti, a Szerződés teljesítéséhez fűződő érdeke megszűnt;
* a késedelmi kötbér maximális mértékének elérése esetén;
* amennyiben Eladó a jelen Szerződés teljesítését jogos ok nélkül megtagadja, illetve Eladó olyan okból, amelyért felelős, a Szerződésben meghatározott kötelezettségeit nem teljesíti (az előírt teljesítési véghatáridő vonatkozásában 15 napot meghaladó lemaradása lenne);
* ha a felmondásra, illetve elállásra az Eladó (más) súlyos szerződésszegése adott okot – így különösen, de nem kizárólagosan, ha hibásan teljesít és kijavítási kötelezettségének ésszerű időn belül sem tesz eleget;
* Eladó a Kbt. 143. § (3) bekezdésében foglalt magatartások valamelyikét megvalósítja;
* a Kbt. 143. § (2) bekezdése szerinti körülmény fennáll.
  + 1. A meghiúsulási kötbér mértéke a teljes nettó ellenszolgáltatás 25%-a.
  1. Felmondás, illetve elállás és meghiúsulási kötbér érvényesítése esetén a Vevő többé nem követelheti a Szerződés teljesítését az Eladótól.
  2. Ugyanazon jogcímen kizárólag egyféle kötbér követelhető. A kötbérek érvényesíthetőségére a Ptk. 6:186-6:187. §-aiban foglaltak az irányadóak.
  3. A késedelmi kötbér a késedelem megszűnésekor, a meghiúsulási kötbér pedig az Eladó teljesítési képességének megszűnéséről, vagy a teljesítés megtagadásáról történő Vevői tudomásszerzéskor, illetve késedelmes teljesítést követően az érdekmúlás és elállás Eladóval történő közlésekor válik esedékessé.
  4. Késedelmes teljesítés esetén Eladó haladéktalanul, illetve a Vevő által tűzött póthatáridőn belül továbbra is köteles a teljesítésre, a késedelem esetére kikötött kötbér megfizetése nem mentesíti Eladót a teljesítés alól.
  5. Vevő a késedelmi és meghiúsulási kötbért jogosult számla kibocsátása útján is érvényesíteni, illetve a Kbt. 135. § (6) bekezdése szerinti esetben választása szerint azt az Eladó számlájába beszámítani.
  6. Vevő a kötbérek mellett érvényesítheti a kötbért meghaladó kárát. Felek rögzítik, hogy bármely nem szerződésszerű teljesítés jogi fenntartás nélküli elfogadása a Vevő részéről nem értelmezhető joglemondásként azon igényről, amelyeket a Vevő szerződésszegés esetén érvényesíthet.
  7. Eladó tudomásul veszi, hogy a Vevő a Kbt. 142. § (1)-(2) bekezdései alapján köteles a szerződésszegésből eredő igényeket érvényesíteni és azt dokumentálni.
  8. Vevő tájékoztatja az Eladót, hogy a Kbt. 142. § (5) bekezdése alapján Vevő köteles bejelenteni a Közbeszerzési Hatóságnak, ha az Eladó jelen Szerződésben rögzített kötelezettségeit súlyosan megszegi és ez a Szerződés felmondásához, attól való elállásához, kártérítés követeléséhez, vagy egyéb a Szerződésben rögzített jogkövetkezmény érvényesítéséhez vezetett, valamint, ha Eladó magatartásával, amelyért felelős, részben vagy egészben a Szerződés lehetetlenülését okozza.

1. **Jótállás**
   1. Eladó a Szerződés alapján a leszállításra kerülő Árura a leszállítást követően (gyártói) jótállást vállal a Ptk. 6:171-6:173. §-ai, illetve a vonatkozó mindenkor hatályos jogszabályok szerint. A jótállási idő a pumpa vonatkozásában a Szerződés időbeli hatálya, a többi alkatrész vonatkozásában 1 (egy) év. A jótállási jogokat a Vevő érvényesítheti. Nem számít bele a jótállási időbe a kijavítási időnek az a része, amely alatt a Vevő az Árut nem tudja rendeltetésszerűen használni. Az Eladó a Vevő kifogásáról jegyzőkönyvet köteles felvenni, amelyben rögzíti: a Vevő nevét, címét, az eszköz megnevezését, vételárát, a szállítás időpontját, a hiba bejelentésének időpontját, a hiba leírását, a Vevő által érvényesíteni kívánt igényt, a kifogás rendezésének módját. A jegyzőkönyv másolatát a Vevőnek át kell adni. Az Eladónak törekednie kell arra, hogy a kijavítást vagy kicserélést legfeljebb tizenöt napon belül elvégezze. Javításra az Árut elismervény ellenében kell átvenni. Az elismervényen fel kell tüntetni a Vevő nevét és címét, az Áru azonosításához szükséges adatokat, az Áru átvételének idejét, és azt az időpontot, amikor a Vevő a kijavított Árut átveheti. A kijavítás során az Áruba csak új alkatrész kerülhet beépítésre. A jótállási idő a kijavítás időtartamával meghosszabbodik. A javítás időtartamára az Eladó cserekészüléket kell, hogy adjon. Amennyiben az Áru a szállítástól számított három napon belül hibásodik meg, az Eladó az Áru kicserélésére köteles.
   2. A jótállási kötelezettség késedelmes vagy hibás teljesítése a Szerződésben meghatározottak szerinti kötbér felelősséget váltja ki, az alkalmazni rendelt kötbér a jelen Szerződés 8. pontja szerint alakul.
   3. Az Eladó köteles a termékek javítására és karbantartására kiképzett szervizmérnököt biztosítani a Szerződődés teljes időtartama alatt.
   4. Vevő köteles a jótállás ideje alatt az általa észlelt, jótállási kötelezettség körébe tartozó hibát haladéktalanul bejelenteni az Eladónak a 9.5. pontban meghatározottak szerint. Amennyiben e kötelezettségét a Vevő elmulasztja vagy késedelmesen teszi meg, akkor az ebből eredő károkat ő viseli.
   5. A Szerviz

neve:

címe:

munkaidőben elérhető telefonszáma

munkaidőn túl, hétvégén és ünnepnapokon elérhető telefonszáma:

* 1. . Eladó teljes körű jótállást vállal Vevővel szemben az általa az Áruval együtt leszállításra kerülő tartozékok felhasználhatóságáért. Eladó kijelenti és teljes körű felelősséget vállal azért, hogy a Vevő a leszállított tartozékokat a Szerződés alapján jogosult az Áru működtetése során felhasználni, és a Vevő általi használatát harmadik személyek joga semmilyen formában sem akadályozza.
  2. A jótállás ideje alatt az elvégzett munka tekintetében az Eladó díj- és/vagy költségigényt (például kiszállási díj, szállítási díj, munkadíj, kilométerdíj, stb.) Vevővel szemben nem támaszthat.
  3. Eladó szavatol azért, hogy harmadik személynek nincs olyan joga, amely a leszállított Áru használatát akadályozza vagy korlátozza.
  4. Eladó köteles minden hibás anyag felhasználásából vagy bizonyítottan hibás munkavégzésből eredő kár elhárítására, továbbá a helyreállításra az adott szolgáltatás teljesítésétől számított 12 (tizenkettő) hónapon belül. Köteles továbbá saját költségére - választása szerint - az ebből eredő hiba elhárítására vagy a meghibásodott alkatrész kicserélésére.

1. **A Szerződés Módosítása és megszűnése**
   1. A Szerződés és annak mellékletei, írásos formában módosíthatók, a Kbt. 141. §-ban foglaltak figyelembevétele mellett. Nem minősül a Kbt. 141. § (4) bekezdés a) pontja alapján szerződésmódosításnak a Felek cégjegyzékben nyilvántartott adataiban – így különösen a székhelyében, képviselőiben, bankszámlaszámában – bekövetkező változás, továbbá a szerződéskötés és teljesítés során a kapcsolattartók adataiban bekövetkező változás. Az említett változásokról az érintett Fél a másik Felet – az eset körülményeitől függően – vagy előzetesen írásban 10 (tíz) napos határidővel, vagy a változás bekövetkezését (bejegyzését) követő 10 (tíz) napon belül köteles értesíteni.
   2. Felek megállapodnak abban, hogy a Szerződés bármelyik Fél részéről csak azonnal hatályú felmondási ok esetén mondható fel, a Szerződés rendelkezései szerint.
   3. Azonnali hatályú felmondási oknak, ezáltal súlyos szerződésszegésnek minősül a Vevő részéről, aki egyoldalú, az Eladóhoz intézett írásbeli nyilatkozatával haladéktalanul felmondhatja a Szerződést, vagy bármely részét, ha:
      * + 1. Olyan okból, amelyért Eladó felelős, harmadik személy az Árut és kiegészítő részeit (tartozékait, illetve szoftverét) jogosulatlanul elvonja a Vevő használatából;
          2. az Árura és kiegészítő részeire (tartozékai, illetve szoftvere) vonatkozóan a Szerződésben írt kötelezettségével Eladó több, mint 20 (húsz) napot meghaladó késedelembe esik;
          3. Eladó gazdálkodásában, vagy szervezetében olyan változások következnek be, amelyek veszélyeztetik a Szerződésben foglalt kötelezettségek teljesítését, vagy az Eladóval szemben felszámolási- vagy végrehajtási eljárást rendeltek el;
          4. Eladó a Kbt. 143. § (3) bekezdésében foglalt magatartások valamelyikét megvalósítja;
          5. a kötbér mértéke eléri a maximumát;
          6. Eladó a Szerződésben foglaltak teljesítését megtagadja.
   4. Vevő a Kbt. 143. § (1) bekezdése szerint a Szerződést felmondhatja, vagy - a Ptk.-ban foglaltak szerint - a Szerződéstől elállhat, ha:
2. feltétlenül szükséges a Szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
3. Eladó nem biztosítja a Kbt. 138. §-ban foglaltak betartását, vagy az Eladó (ajánlattevőként szerződő fél) személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
4. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a Szerződés nem semmis.
   1. Vevő köteles a Szerződést felmondani, vagy - a Ptk.-ban foglaltak szerint - attól elállni, ha a Szerződés megkötését követően jut tudomására, hogy az Eladó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
   2. A Kbt. 143. § (3) bekezdése alapján a Vevő jogosult és egyben köteles a Szerződést felmondani - ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon – ha
5. a nyertes ajánlattevőben (Eladó) közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel;
6. a nyertes ajánlattevő (Eladó) közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

A Szerződés e pont szerinti felmondása esetén Vevő a Szerződés megszűnése előtt már teljesített szolgáltatás pénzbeli ellenértékére jogosult.

* 1. A Szerződés azonnali hatályú felmondása esetén Vevő jogosult a Szerződés szerinti meghiúsulási kötbér követelésére.
  2. A Szerződés felmondással való megszüntetése esetére Felek egymással szemben elszámolási kötelezettséggel tartoznak.
  3. A szerződésszegésért felelős Fél köteles a másik Félnek az ebből eredő kárát a polgári jog szabályai szerint megtéríteni.

1. **Részleges érvénytelenség**
   1. Ha a Szerződés vagy mellékleteinek bármely része érvénytelennek bizonyul, a Szerződés fennmaradó része érvényes marad. Ebben az esetben Felek a Szerződést úgy értelmezik és módosítják, hogy az érvénytelenné vagy hatálytalanná vált részek nélkül a Szerződés a Felek céljának leginkább megfeleljen.
2. **Vis maior**
   1. Vis maiornak tekintik a Felek azokat az akaratukon kívül álló eseményeket, amelyekért egyik Fél sem felelős, amelyek a Szerződés hatálybalépését követően álltak elő, illetve amelyek a Szerződés hatályba lépését megelőzően álltak elő – és melyek megakadályozzák a Szerződés teljesítését, vagy további teljesítését – de következményeit a Felek nem láthatták előre.
   2. A vis maior események által érintett Felek kötelesek írásban – a lehetőséghez képest azonnal – értesíteni egymást az ilyen esemény bekövetkezéséről és megszűnéséről, valamint annak fennállása alatt az azzal kapcsolatos valamennyi lényeges körülményről. Az ennek elmulasztásából eredő kár a mulasztó Felet terheli. Mindkét Fél – amennyiben ésszerűen lehetséges – a vis maior ideje alatt mindent megtesz a kötelezettségei teljesítésének folytatása érdekében.
   3. Ha a vis maior esemény következtében Eladó nem tudja a Szerződés szerinti kötelezettségét teljesíteni és a körülmények hosszantartó, vagy előre meg nem határozható elhúzódása miatt a Vevő teljesítéshez fűződő érdeke megszűnik, Vevő jogosult a Szerződést azonnali hatállyal felmondani az Eladóhoz küldött írásbeli értesítéssel. Amennyiben a vis maior esemény miatt bekövetkezett állapot időtartama meghaladja a 3 (három) egymást követő hónapot, bármelyik Fél jogosult a Szerződést azonnali hatállyal felmondani. Amennyiben a vis maior az Áru olyan mértékű károsodását eredményezi, melynek következtében a javítása gazdaságosan nem lehetséges, abban az esetben a Vevő a Szerződést azonnali hatállyal felmondhatja.
   4. Ha a vis maior nem teszi lehetetlenné a Szerződés teljesítését, de késlelteti azt, úgy a teljesítési határidő meghosszabbodik a vis maior okozta késedelem időtartamával.
   5. A vis maior helyzet elmúltával - nem számítva ide a Szerződés 10.2.b.) pontjában megjelölt szerződésfelmondás esetét - Eladó köteles Vevő kívánságára az Áru állapotát felmérni, a felmérés eredményéről és a vis maior helyzet bekövetkezte miatt szükségessé vált javítások költségeiről a Vevőt írásban tájékoztatni. Eladó csak Vevő írásbeli engedélye és kötelezettségvállalása alapján köteles és jogosult az ilyen javítási munkát Vevő költségére elvégezni, az erre vonatkozó megállapodás szerint. Amennyiben a javítás nem végezhető el, úgy a Szerződés a vis maior által előidézett körülmények miatt megszűnik, mivel az Áru alkalmatlanná vált a karbantartásra. Erről a tényszerű állapotról Eladó köteles a Vevőt írásban értesíteni, azaz kifejezetten rögzítenie kell azt, hogy a javítás elmaradása a karbantartás folytatását kizárja. A Szerződés megszűnése miatt a Felek elszámolási kötelezettséggel tartoznak egymás irányában.
3. **A vitás kérdések, jogi eszköz megválasztása, illetékesség**
   1. Amennyiben a Szerződés, közbeszerzési dokumentumok, Ajánlat között ellentmondás áll fenn, a Szerződésben foglaltak az irányadók. Ha egy adott kérdés tekintetében az ellentmondás a Szerződés rendelkezéseinek alkalmazásával nem küszöbölhető ki, elsődlegesen a közbeszerzési dokumentumok, végül az Ajánlat rendelkezései alkalmazandók, amelyek fizikailag nem kerülnek csatolásra a Szerződéshez.
   2. Amennyiben a Felek között a Szerződéssel összefüggésben vita alakul ki, a Felek vállalják, hogy vitájukat elsősorban megegyezéssel rendezik. Amennyiben a tárgyalások kezdetétől számított 30 napon, vagy a Felek által esetenként megállapított határidőn belül Felek nem tudják békés úton megoldani vitás kérdéseiket, jogvitáik rendezésére a magyar Polgári Perrendtartás szerinti hatáskörrel és illetékességgel rendelkező bírósághoz fordulhatnak.
   3. A Szerződésben nem szabályozott kérdésekben a magyar jog, így különösen a Kbt. és a Ptk. adásvételi szerződésre vonatkozó rendelkezései irányadóak.
4. **Alvállalkozók**
   1. Eladó a teljesítésében közreműködő alvállalkozó tekintetében a Kbt. 138. §-ban foglaltakat köteles figyelembe venni. Eladó a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. Az ajánlatban megjelölt alvállalkozó személye csak a Kbt. 138. §-ban foglaltak szerint módosítható.
   2. Eladó tudomásul veszi, hogy a Szerződés teljesítése során a teljesítésbe jogszerűen bevont alvállalkozókért úgy felel, mintha a munkát maga végezte volna el. Jogellenesen bevont alvállalkozó esetén Eladó minden kárért teljes felelősséggel tartozik.
5. **Kapcsolattartás**
   1. Felek kötelesek a Szerződéssel kapcsolatos minden lényeges körülményről egymást haladéktalanul tájékoztatni. Felek a Szerződéssel és a teljesítéssel kapcsolatos nyilatkozattételre kapcsolattartókat neveznek meg, akik ebben a körben a Felek képviselőinek minősülnek.

Kapcsolattartó Vevő részéről:

* Név:
* Telefonszám: +36
* Telefax szám: +36
* E-mail:

Kapcsolattartó Eladó részéről:

* Név:
* Telefonszám: +36
* Telefax szám: +36
* E-mail:
  1. Felek közötti levelezés nyelve magyar.
  2. Felek a megnevezett kapcsolattartó személyének megváltozása vagy helyettesítése esetén a változást 2 (kettő) munkanapon belül írásban közlik egymással.
  3. Felek között a Szerződéssel kapcsolatos – a munkavégzés menetét, a teljesítést érdemileg befolyásoló – közlés, értesítés csak írásban érvényes és hatályos. Felek ezért megállapodnak abban, hogy a Szerződés keretében egymással szóban vagy telefonon közölt ilyen közlést, értesítést telefaxon, illetve levélpostai vagy elektronikus úton utólag megerősítik. Felek a visszaigazolt e-mailt az egymás közötti kapcsolattartásban írásbeli formának ismerik el.
  4. Az iratokat kézbesítettnek kell tekinteni, ha azokat a címzett átveszi az irat másolati példányán, kézbesítőkönyvben vagy tértivevényen, továbbá az elektronikus úton (fax, e-mail) megküldött iratokat visszaigazolja. Az e-mail útján küldött iratok esetében a címzett kérheti a küldemény aláírt, nyomtatott formában való megismétlését. Ez utóbbi esetben is az elektronikus úton továbbított irat megérkezésének időpontja tekintendő az irat kézbesítési időpontjának.
  5. Felek a teljesítéssel kapcsolatos kérdésekre, észrevételekre a másik Félnek legfeljebb 2 (kettő) munkanapon belül, írásban válaszolnak.

1. **Import és egyéb engedélyek, adók, illetékek**
   1. Eladó a Szerződés alapján kizárólag a hatályos szabványoknak, minőségi előírásoknak megfelelő, a forgalomba hozatalra vonatkozó engedélyekkel rendelkező Árut szállíthat Vevő részére.
   2. Eladó saját költségére tartozik gondoskodni a szükséges valamennyi engedélyről, Vevő részére történő átadásról, ideértve a szükséges hatósági engedélyek beszerzését is.
   3. A Szerződéssel vagy az abban foglaltak teljesítésével kapcsolatban Magyarországon kívül felmerülő adókat és illetékeket, valamint az engedélyekkel kapcsolatos illetéket Eladó viseli.
   4. Amennyiben az Áru tekintetében az előírt engedélyeket visszavonják, a forgalmazás lehetőségét felfüggesztik vagy megszüntetik, Eladó köteles a körülményekről Vevőt haladéktalanul írásban értesíteni.
2. **Egyéb feltételek**
   1. A Szerződés és annak mellékletei csak a Felek közös megegyezésével, írásos formában módosíthatók, a Kbt. 141-143. §-aiban foglaltak figyelembe vételével. Nem minősül a Kbt. 141. § (4) bekezdés a) pontja alapján szerződésmódosításnak a Felek cégjegyzékben nyilvántartott adataiban – így különösen a székhelyében, képviselőiben, bankszámlaszámában – bekövetkező változás, továbbá a szerződéskötés és teljesítés során a kapcsolattartók adataiban bekövetkező változás. Az említett változásokról az érintett Fél a másik Felet – az eset körülményeitől függően – vagy előzetesen írásban 10 (tíz) napos határidővel, vagy a változás bekövetkezését (bejegyzését) követő 10 (tíz) napon belül köteles értesíteni.
   2. Eladó a 2. számú melléklet 2 (kettő) eredeti példányának aláírásával ezúton nyilatkozik, hogy átlátható szervezetnek minősül és vállalja, hogy az erre vonatkozó nyilatkozatában foglaltak változása esetén haladéktalanul tájékoztatja Vevőt. A nyilatkozat mindkét eredeti példánya Vevőt illeti. A valótlan tartalmú nyilatkozat alapján kötött visszterhes szerződést Vevő jogosult felmondani.
   3. A Kbt. 136. § (2) bekezdése alapján külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.
   4. Eladó tudomásul veszi, hogy a Semmelweis Egyetem területén, így a munkaterületein is, zárt láncú video megfigyelő rendszer működik, melynek rögzített felvételeit a Biztonságtechnikai, Logisztikai és Szolgáltatási Igazgatóság ellenőrzi.
   5. Jelen Szerződés elválaszthatatlan részét képezik az alábbi mellékletek:
3. sz. melléklet: Műszaki leírás
4. sz. melléklet: Átláthatósági nyilatkozat másolata

Jelen Szerződés 4 (négy) azonos érvényű példányban magyar nyelven készült, melyből az Eladót 1 (egy), a Vevőt 3 (három) példány illet. A Szerződést a szerződő Felek, mint akaratukkal és nyilatkozataikkal mindenben megegyezőt jóváhagyólag aláírják.

|  |  |
| --- | --- |
| Budapest, 2017. ……………………….. | Budapest, 2017. ………………………. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Dr. Szász Károly**  kancellár  Semmelweis Egyetem  **Vevő** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Eladó** |
|  |  |
| Pénzügyileg ellenjegyzem a Vevő részéről:  Budapest, 2017 \_\_\_\_\_\_\_\_\_\_\_\_\_\_ hó \_\_\_ napján: | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dr. Borbélyné Balogh Zsuzsanna  gazdasági főigazgató |  |
| Jogilag ellenjegyzem a Vevő részéről:  Budapest, 2017 \_\_\_\_\_\_\_\_\_\_\_\_\_\_ hó \_\_\_ napján: | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  jogtanácsos |